CELEX: C2005/271/46
Language: el
Date: 2005-10-29 00:00:00
Title: Υπόθεση T-317/05: Προσφυγή της 16ης Αυγούστου 2005 — Kustom Musical Amplification κατά ΓΕΕΑ

29.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 271/23
            
         Προσφυγή της 16ης Αυγούστου 2005 — Kustom Musical Amplification κατά ΓΕΕΑ
   (Υπόθεση T-317/05)
   (2005/C 271/46)
   Γλώσσα διαδικασίας: η αγγλική
   Διάδικοι
   
      Προσφεύγουσα: Kustom Musical Amplification Inc. (Σινσινάτι, ΗΠΑ) [εκπροσωπούμενη από τους: M. Edenborough, barrister, και T. Bamford, solicitor]
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών υπ' αριθ. 1035/2004-2 ή, επικουρικώς, να ακυρώσει εν μέρει την εν λόγω απόφαση κατά τρόπον ώστε ο προσδιορισμός των προϊόντων να περιοριστεί στα «έγχορδα όργανα, και ειδικότερα επαγγελματικές, ηλεκτρικές κιθάρες» που υπάγονται στην κλάση 15·
            
         
               —
            
            
               να παραπέμψει την αίτηση καταχωρίσεως κοινοτικού σήματος υπ' αριθ. 3 206 372 στο Γραφείο ώστε να καταστεί δυνατή η πραγματοποίηση διαφημίσεως στο πλαίσιο της εν λόγω αιτήσεως·
            
         
               —
            
            
               να καταδικάσει το καθού στα δικαστικά έξοδα στα οποία υποβλήθηκε η προσφεύγουσα/αιτούσα όσον αφορά την παρούσα προσφυγή και την προσφυγή ενώπιον του τμήματος προσφυγών, καθώς και όσον αφορά τη διαδικασία ενώπιον του εξεταστή.
            
         Λόγοι ακυρώσεως και κύρια επιχειρήματα
   
      Επίμαχο κοινοτικό σήμα: Το τρισδιάστατο σήμα που αναπαριστά το κύριο μέρος της αποκαλούμενης κιθάρας τύπου «Beast» για προϊόντα που υπάγονται στην κλάση 15 (έγχορδα όργανα, και ειδικότερα κιθάρες) (αίτηση καταχωρίσεως κοινοτικού σήματος υπ' αριθ. 3 206 372)
   
      Απόφαση του εξεταστή: Απόρριψη της αιτήσεως καταχωρίσεως σήματος.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση του άρθρου 7, παράγραφος 1, στοιχείο β', του κανονισμού 40/94.